নিহালি, বা নাহালি, বা ভ্রান্তভাবে কাল্টো হিসাবে পরিচিত, একটি মৃতপ্রায় বিছিন্ন ভাষা, যেটি পশ্চিম-মধ্য ভারতের মধ্য প্রদেশ এবং মহারাষ্ট্রে, ১৯৯১ সালের জনগণনা অনুযায়ী, ৫,০০০ জাতিগত জনসংখ্যার মধ্যে আনুমানিক ২,০০০ মানুষের দ্বারা ব্যবহৃত হতো। মধ্য প্রদেশের নিমার জেলার (বুরহানপুর) টেম্বি গ্রামের আশেপাশে তাপ্তি নদীর ঠিক দক্ষিণে নিহালি উপজাতি অঞ্চল। নিহালিভাষীরা মহারাষ্ট্রের বুলধানা জেলার বেশ কয়েকটি গ্রাম, যেমন জামোদ, সোনবারদী, কুভারদেব, চালথনা, আম্বাওয়ারা, ওয়াসালি এবং সিকারিতে উপস্থিত আছেন। কুভারদেব-চালথনা এবং জামোদ-সোনবারদীতে ব্যবহৃত নিহালির প্রকারের মধ্যে ঔপভাষিক পার্থক্য রয়েছে।  কয়েক শতাব্দী ধরে, অধিকাংশ নিহালি প্রায়শই তাদের নিজস্ব ব্যতীত অন্যান্য ভাষাভাষীদের জন্য কৃষি শ্রমিক হিসাবে কাজ করে আসছে। বিশেষত, নিহালি শ্রমিকরা প্রায়শই কোর্কুদের জন্য কাজ করে আসছে এবং নিহালি ভাষা ছাড়াও কোর্কু ভাষায় কথা বলতে পারে। এই ইতিহাসের কারণে, নিহালিভাষিরা কখনও কখনও কেবল স্থানীয় কোর্কুভাষিদের এবং অন্যান্যদের তাদের কথা বুঝতে না দেওয়ার জন্য নিহালি ব্যবহার করে।   ধ্বনিতত্ত্ব   স্বরধ্বনি  সম্মুখ  পশ্চাৎ  i  i:  u  u:  e  e:  o  o:    a  a:  স্বরধ্বনিগুলির দৈর্ঘ্য স্বনিমীয়। [e] এবং [o] স্বরধ্বনিগুলির হ্রস্ব প্রকারগুলি রূপমূলের শেষে পাওয়া যায়। অনুনাসিকরণ বিরল এবং ঋণকৃত শব্দের মধ্যে পাওয়ার প্রবণতা আছে।  + ব্যঞ্জনধ্বনি ত্তষ্ঠ্য  দন্ত্য/দন্তমূলীয়  মূর্ধন্য  তালব্য  পশ্চাততালব্য  নাসিক্য       স্পর্শ/  ঘৃষ্ট অঘোষ         অঘোষ মহাপ্রাণ            ঘোষ            অঘোষ মহাপ্রাণ            উষ্ম          র-কার     নৈকট্য        নিহালিতে ৩৩টি ব্যঞ্জনধ্বনি রয়েছে। মহাপ্রাণ স্পৃষ্টধ্বনির থেকে অল্পপ্রাণ স্পৃষ্টধ্বনির সংখ্যা বেশি।   শব্দকোষ  এই ভাষাতে প্রতিবেশী ভাষাগুলি থেকে প্রচুর পরিমাণে শব্দ গৃহীত হয়েছে: ৬০%-৭০% কোর্কু ভাষা থেকে (শব্দভাণ্ডারের ২৫% এবং রূপমূলের অধিকাংশ), এবং কিছু অংশ দ্রাবিড় ভাষাগুলি এবং মারাঠি থেকে নেওয়া হয়েছে। তবে এর মূল শব্দভাণ্ডারের অধিকাংশই পারে এই ভাষাগুলি বা অন্যান্য ভাষার সাথে সম্পর্কিত নয়, যেমন "রক্ত" এবং "ডিম" এবং সংখ্যা সংক্রান্ত শব্দগুলি। বিদ্বানরা বলেছেন যে বর্তমানের ভাষার মূল শব্দভাণ্ডারের ২৫ শতাংশেরও কম ব্যবহৃত হয়। বর্তমানে শুধুমাত্র এই ভাষায় কথা বলে এমন কোনও ভাষিক নেই। আধুনিক নিহালিতে যারা দক্ষ তারা হিন্দি, মারাঠি বা কোর্কুর বিভিন্ন প্রকারেও কথা বলতে পারেন।  নিচে নাগরাজের পরিশিষ্টে তালিকাভুক্ত (কোর্কু, হিন্দি, মারাঠি, দ্রাবিড় ইত্যাদি ভাষাগুলিতে) কিছু সাধারণ নিহালি শব্দ দেওয়া হলো।   শরীরের অংশ   মাথা  পেণ  চুল  কুগুসো  চোখ  জিকিত  কান  চিগাম  নাক  চোন  দাঁত  মেঙ্গে  মুখ  কাজ্ঞো  হাত  বাক্কো  কাঁঁধ  টাগ্লি, তাগ্লি  পেট  ভাওরি  অন্ত্র  কোটোর  নাভি  বুমলি  যকৃৎ  গাদরি  রক্ত  চোরটো  হাড়  পাকটো  চামড়া  টোল    প্রাণী এবং উদ্ভিদ   পাখি  পোএ; পিয়ু  ডিম  কালেন  সাপ  কোগো  মাছ  চান  উকুন  কেপে  মশা  কান  পোকা  এডগো, এডুগো  গাছ  আড্ডো    প্রাকৃতিক ঘটনা   জল/পানি  জোপ্পো  বৃষ্টি  মান্ডো  পাথর  চাগো, চারগো  লবণ  চোপো    উপাদান সংস্কৃতি, আত্মীয়তা   রাস্তা, পথ  ডাঁঁয়, ডায়  গৃহ  আওয়ার  নাম  জুমু, জিয়ুমু    ক্রিয়া  (নিহালিতে বহু ক্রিয়ায় -বে বিভক্তি হয়। )   খাওয়া  টিয়ে/তিয়ে  পান করা  ডেলেন-  কামড়ানো  হারু-  বওয়া  বিগি-, ভিগি-  মরা  বেত্তো-, বেট্টো-  হত্যা করা  পাড়া-  হাসা  হাগো-  কাঁঁদা  আপা-  যাওয়া  এর-, এড়ে  আসা  পাটো, পিয়া  দেওয়া  বে-  দেখা  আরা-  শোনা  চাকনি    সর্বনাম এবং নির্দেশসূচক শব্দ  নিহালির ব্যক্তিবাচক সর্বনামগুলি হলো:   একবচন  দ্বিবচন  বহুবচন  প্রথম জো  তিয়েকো  ইঙ্গি  দ্বিতীয় নে  নাকো  লা  তৃতীয় এটে  হিটকেল  এটলা < এটে+লা   নিহালির নির্দেশসূচক শব্দগুলি কোর্কুর থেকে সম্পূর্ণ ভিন্ন।   নিহালি  কোর্কু  'কি'  নান  চো(ছ)  'কে'  নানি  যে  'কেন'  নাওয়ে, নাওয়াসান  চো- ~ চোছ  'কখন'  মেরান ~ মিরান  চোলা  'কোথায়'  মিঙ্গায়  টোনে ~ টোঙ্গান 'কোনখানে'  'কত'  মিয়ান  চো-টু  'কীভাবে'  নও-কি  চো-ফার  'কার'  নান-ইন  যে-কোনটে 'কার সন্তান'  'কোন (বই)'  নু-সান  (পুস্তক) টোনে-বুক্কো   বাক্য গঠন  কোর্কু এবং অন্যান্য মুন্ডা ভাষার চেয়ে নীহালি বাক্যরূপ অনেক সহজ এবং এটি মুন্ডা ভাষাগুলির সাথে সম্পর্কিত নয়। এটির পদক্রম বাংলার মতোই কর্তা-কর্ম-ক্রিয়া।   আরও দেখুন    বহিঃসংযোগ    তথ্যসূত্র   বিষয়শ্রেণী:ভারতের ভাষা বিষয়শ্রেণী:বিপন্ন ভারতীয় ভাষা বিষয়শ্রেণী:এশিয়ার বিপন্ন ভাষা বিষয়শ্রেণী:এশিয়ার বিচ্ছিন্ন ভাষা বিষয়শ্রেণী:ভারতের বিপন্ন ভাষা